Rett utenfor byen ligger flgplassen Jackson Hole Airport (JAC), som i 2014 var delstaten Wyomings mest trafikkerte flyplass regnet i passasjertall. Bussforbindelse er det til blant annet Salt Lake City og til nærliggende turist- og småsteder. Den føderale veien U.S. Route 26/89/189/191 passerer gjennom byen i nord-sydlig retning og forbinder Salt Lake City-regionen med Yellowstone nasjonalpark.